AIŠKINAMASIS RAŠTAS

Dėl žemės nuomos mokesčio sumažinimo

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos Vyriausybės nutarimo Nr. 1789 „Dėl nuomos mokesčio už valstybinę žemę“ 1.8 punktas ir Lietuvos Respublikos Vyriausybės nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktas nustato, kad savivaldybės taryba savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti.

Gautas UAB "Armolė" 2018 m. gruodžio 5 d. prašymas Nr. 136. Įmonė nurodo, kad pagal žemės nuomos mokesčio deklaraciją už 2018 m. UAB "Armolė" už 847 ha tvenkinių žemės plotą turi sumokėti 7850 Eur, tačiau įmonės veikloje faktiškai naudojama tvenkinių žemės dalis yra mažesnė ir sudaro 522 ha. 40 procentų viso nuomojamo ploto, t.y. 325 ha įmonės veikloje nenaudojama, nes tvenkinių zonos yra užpelkėjusios dėl tvenkinių dumblėjimo. Nenaudojamų tvenkinių būklė blogėja ir nenumatoma jų valymo galimybių. UAB "Armolė" prašo proporcingai nenaudojamam, žuvininkystės veikloje plotui 40 proc. sumažinti žemės nuomos mokestį arba nuo jo atleisti.

UAB "Armolė" pateikė 2017 m. finansinės atskaitomybės dokumentus. 2017 m. pelno (nuostolių) ataskaita parodė, kad 2017 m. įmonė baigė nuostolingai. 2017 m. nuostolis -2422 Eur, o 2016 m. dirbo pelningai, nes gavo 17890 pelno. 2018 metus UAB „Armolė“ baigs nuostolingai. Iš Nacionalinės mokėjimo agentūros įmonė gauna paramą gamtos išteklių apsaugai gerinti akvakultūros tvenkiniuose – už naudojamus 332 ha tvenkinių. Su sprendimą pagrindžiančiais dokumentais galima susipažinti finansų skyriuje.

 Savivaldybės administracija apsvarsčiusi UAB "Armolė" prašymą, nusprendė kompensuoti pusę nenaudojamo tvenkinių ploto žemės nuomos mokestį, tai sudarytų 20 procentų nuo bendros apskaičiuotos žemės nuomos mokesčio sumos (1570 Eur).

 **2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktas;

Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktas;

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamos pasekmės: 2019 m. savivaldybės biudžetas gaus mažiau pajamų.

 Teigiamų pasekmių nenumatoma.

 **4. Priemonės sprendimui įgyvendinti**

Priimto sprendimo vykdymas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

 **6.Vykdytojai, įvykdymo terminai**

 Molėtų rajono savivaldybės buhalterinės apskaitos skyrius, UAB "Armolė", 2019 mokestiniai metai.